Държавен вестник, бр. 70, 2011 г., стр. 61

БРОЙ  70	
Д Ъ Р Ж А В Е Н  В Е С Т Н И К 	
СТР.  61  
(3) При извършване на фактическото унищо­
жаване на бракуваните отбранителни продукти 
комисията попълва протокол за резултатите 
от ликвидацията на дълготрайните активи и 
материалните запаси съгласно албума.
(4) Свалените годни за използване части 
от отбранителния продукт се завеждат на 
счетоводен отчет със складова разписка или 
акт за приемане и предаване на дълготрай­
ни активи съгласно албума, екземпляри от 
които са неразделна част от протоколите за 
бракуване.
(5) Един екземпляр от протокола за браку­
ване на отбранителните продукти се предава 
в звеното за отчитане на материалните и 
финансовите ресурси и служи за снемане от 
отчет на бракуваните отбранителни продукти.
Чл. 119. Получените части след бракуване 
на отбранителните продукти се сортират и 
разпределят, както следва:
1. годни за резервни части;
2. за ремонт;
3. за вторични суровини;
4. за унищожаване;
5. за преработване в нефтохимическите 
и/или химическите комбинати (за ГСМ и 
специални течности);
6. за продажба;
7. за учебни цели.
Чл. 120. Отбранителните продукти, под­
лежащи на бракуване и унищожаване, се 
довеждат до негодност чрез способи и по 
начин съгласно приложение № 20 – Методика 
за унищожаване на отбранителни продукти в 
Министерството на отбраната, структурите на 
пряко подчинение на министъра на отбраната 
и Българската армия.
Чл. 121. (1) Бракуване във военните форми­
рования или структурите на пряко подчинение 
на министъра на отбраната се извършва само 
на онези отбранителни продукти, за които 
съответните структури или военни форми­
рования могат да извършат процедурите, 
предвидени в методиката по чл. 120, и които 
ще се използват за резервни части.
(2) Останалите отбранителни продукти, 
предложени за бракуване, се бракуват и 
унищожават чрез възлагане на обществена 
поръчка по реда на Закона за обществените 
поръчки и подзаконовите актове за неговото 
прилагане, като се спазват изискванията на 
чл. 83 от наредбата, по отношение на местата 
за бракуване и унищожаване.
(3) Взривните вещества, боеприпасите, 
огнестрелните оръжия и пиротехническите 
изделия се унищожават при условията на този 
правилник и по реда на чл. 84 от наредбата.
Чл. 122. Командирите/началниците на 
военни формирования от въоръжените сили, 
извършващи обслужване, ремонт и произ­
водствена дейност, могат да бракуват общо 
разходни материали, консумативи и заменени 
резервни части (като ел. крушки, ремъци, 
филтри, лагери, накладки и други отделни 
детайли) от ремонтираните или обслужени­
те отбранителни продукти. Бракуването се 
извършва на всяко тримесечие въз основа 
на заповед на командира/началника. В този 
случай отбранителните продукти не се включ­
ват в списъка.
Чл. 123. (1) Отбранителни продукти, чието 
управление и разпореждане се организират от 
дирекция „Финанси“ и които не са реализирани 
след провеждане на съответните процедури, 
преминали са през всички възможни начини 
на реализация – чрез търг, магазинна мрежа 
или стоковата борса, се предлагат за бракуване 
от директора на дирекцията.
(2) Дирекция „Финанси“ изготвя справ­
ка-предложение за брак на отбранителните 
продукти по ал. 1. Към справките се прила­
гат документи, удостоверяващи, че вещите 
са предлагани за разпореждане съобразно 
способите, предвидени в Закона за държав­
ната собственост и подзаконовите актове по 
неговото прилагане.
(3) Справката-предложение за брак се пред­
ставя от директора на дирекция „Финанси“ 
на министъра на отбраната за утвърждаване 
заедно с проект на заповед за назначаване 
на комисия за извършване на бракуването.
Чл. 124. С получените отпадъци от бра­
куваните отбранителни продукти комисията 
по чл. 117, ал. 1 предлага една от следните 
алтернативи:
1. физическо унищожаване при спазване 
изискванията на Закона за управление на 
отпадъците;
2. извозване до сметище, за което Минис­
терството на отбраната дължи такси;
3. довеждане до състояние на скрап, оце­
няването му и продажбата му като скрап при 
спазване на законовите разпоредби. 
Чл. 125. (1) След приключване на бракува­
нето командирът/началникът/ ръководителят 
докладва по команден ред, като всяка инстан­
ция снема от оперативен отчет бракуваните 
отбранителни продукти. 
(2) Отбранителните продукти, представля­
ващи ведомствени военновременни запаси, 
военновременни производствени мощности 
и носители на многократен запис на кла­
сифицирана информация, се унищожават 
по реда, предвиден за това в съответните 
нормативни актове.
Раздел VІІ
Разпореждане със скрап и отпадъци и отлом­
ки от черни и цветни метали и сплавите им
Чл. 126. Разпореждането със скрап, отпа­
дъци и отломки от черни и цветни метали и 
сплавите им, получени в резултат на разком­
плектоване или бракуване на отбранителни 
продукти, се осъществява при условията и